**Ministru kabineta noteikumu projekta “Grozījumi Ministru kabineta 2005. gada 5. jūlija noteikumos Nr. 489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Projekta galvenais mērķis ir nodrošināt Eiropas Savienības tiesību normu pārņemšanu Latvijā, lai personas varētu iegūt veterinārārsta kvalifikāciju, kuru atzīst Eiropas Savienībā, un izmantot tiesības piedalīties brīva darbaspēka kustībā.**  Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2005. gada 5. jūlija noteikumos Nr.489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā”” (turpmāk – noteikumu projekts) izstrādāts saskaņā ar:  1) likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 6. panta 2. punktu un 26. panta pirmo daļu, 27. panta piekto daļu;  2) Eiropas Parlamenta un Padomes 2013.gada 20.novembra Direktīva 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – direktīva 2013/55/ES)[[1]](#footnote-1);  3) Eiropas Parlamenta un Padomes 2005.gada 7.septembra Direktīvu 2005/36/EK par profesionālo kvalifikāciju atzīšanu (turpmāk – direktīva 2005/36/EK).  4) Ministru kabineta 2019.gada 19. marta sēdē doto uzdevumu (prot. Nr.14 43.§ 4. punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2005. gada 5. jūlija noteikumi Nr. 489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā”” (turpmāk – noteikumi Nr. 489), kuri nosaka izglītības satura minimālās prasības kvalifikācijas iegūšanai veterinārārsta profesijā.  Latvija ir saņēmusi Eiropas Komisijas (turpmāk – Komisija) 2019. gada 24. janvāra formālo paziņojumu pārkāpuma procedūras lietā Nr.2018/2296, kā arī 2019. gada 27. novembra argumentēto atzinumu pārkāpuma procedūras lietā 2018/2296, kuros norādīts uz to, ka Latvija nav korekti pārņēmusi vairākas direktīvas 2005/36/ES tiesību normas attiecībā uz minimālajām izglītības prasībām veterinārārsta kvalifikācijas iegūšanai. Ņemot vērā, ka direktīvas un dalībvalstīm adresēti lēmumi privātpersonām nav saistoši, lai šo Eiropas Savienības tiesību aktu normas padarītu saistošas privātpersonām, tie jāpārņem Latvijas tiesību aktos.  Noteikumu projekta mērķis ir novērst neatbilstību starp direktīvā 2005/36/EK noteiktajām prasībām un Latvijas regulējumu, kas noteikts noteikumos Nr. 489.  Direktīvas 2005/36/EK 38. panta 3. punktā noteiktas prasības attiecībā uz veterinārārstu izglītības programmu saturu, bet V pielikuma 5.4.1. punktā uzskaitīti studiju kursi, kuriem ir jābūt veterinārārsta kvalifikācijas ieguves studiju programmā. Reglamentēto profesiju likuma 27. panta ceturtā daļa vispārīgā, aprakstošā formā, par ko liecina arī reglamentēto profesiju likuma 27. panta nosaukums, nosaka satura prasības veterinārmedicīnas studiju programmām. Reglamentēto profesiju likuma 26. panta pirmā daļa nosaka, ka minimālās prasības profesionālās kvalifikācijas iegūšanai veterinārārsta profesijā nosaka Ministru kabinets. Saskaņā ar Satversmes Tiesas 2017. gada 29. jūnija spriedumu lietā Nr. 2016-23-03 Ministru kabineta noteikumi var tikt izdoti tikai tad, ja tie ir nepieciešami, lai īstenotu likumus dzīvē. Tas tiek panākts, noteikumos konkretizējot (detalizējot) likuma normas. Saskaņā ar Ministru kabineta iekārtas likuma 31. panta pirmās daļas 3. punktu Ministru kabineta noteikumus Ministru kabinets pieņem arī tādos gadījumos, ja tas nepieciešams Eiropas Savienības tiesību aktu piemērošanai un ja attiecīgais jautājums ar likumu nav noregulēts. Direktīvas 2005/36/EK 38. panta 3. punktā noteiktās prasības veterinārārsta izglītības programmas apguves rezultātiem līdzvērtīgā detalizācijas un konkrētības pakāpē nav noteiktas ne reglamentēto profesiju likuma 27. panta ceturtajā daļā, ne noteikumos Nr.489. Piemēram, Latvijas tiesību aktos nav konkrēti noteikts, ka veterinārārsta kvalifikācijas ieguves laikā ir jābūt apgūtai direktīvas 2005/36/EK 38. panta 3. punkta c) apakšpunktā noteiktās klīniskās, epidemioloģiskās un analītiskās prasmes un kompetences, kas nepieciešamas dzīvnieku slimību profilaksei, diagnostikai un ārstēšanai (tostarp anestēzija, aseptiska ķirurģija un nesāpīga nāve) gan individuālam dzīvniekam, gan dzīvnieku grupai. Līdz ar to uzskatīt, ka visas prasības veterinārārsta kvalifikācijas iegūšanai ir noteiktas reglamentēto profesiju likuma 27. panta ceturtajā daļā, būtu maldinoši, jo likumdevējs ir paredzējis uzdot Ministru kabinetam uzdevumu izdot atsevišķu normatīvo aktu. Tāpat ir nepamatoti uzskatīt, ka noteikumu Nr. 489 2. punktā noteiktie studiju programmā iekļaujamie studiju kursi ir uzskatāmi par reglamentēto profesiju likuma 26. panta pirmajā daļā dotā deleģējuma pilnīgu izpildi, jo tikai studiju kursu nosaukumi nenorāda uz to apguves rezultātā sasniedzamajiem rezultātiem, proti, zināšanām, kurām ir jābūt iegūtām. Jāņem vērā, ka arī direktīvā 2005/36/EK veterinārārsta profesionālajai kvalifikācijai nepieciešamo zināšanu un izglītības programmās iekļauto mācību priekšmetu uzskaitījums ir atsevišķi nodalītas tiesību normas ar atšķirīgu saturu. Noteikumu projekts paredz noteikumos Nr.489 iekļaut satura prasības direktīvai 2005/36/EK atbilstošā detalizācijas pakāpē. Ņemot vērā, ka normatīvā akta projektā neietver augstāka spēka normatīvā akta tiesību normā ietverto regulējumu, noteikumu projektā noteiktais ir uzskatāms par reglamentēto profesiju likumā 27. panta ceturtajā daļā noteiktā vispārīgā apraksta detalizētāku un precizējošu izklāstu, kas atvieglos tiesību normu piemērošanu izglītības iestādēm, kuras īsteno veterinārmedicīnas izglītības programmas. Ar likuma 27.panta ceturtajā daļā noteikti ir pilnīgi nepietiekami direktīvas 2005/36/EK prasību pārņemšanai, kā to ir norādījusi Eiropas Komisija savos atzinumos.    Direktīvas 2005/36/EK 38. panta 3. punktā noteiktās prasības attiecībā uz veterinārārstu izglītības programmu saturu ir pārņemtas sekojoši:   |  |  | | --- | --- | | Direktīvas 38. panta 3. punktā noteiktās prasības | Reglamentēto profesiju likumā, noteikumos Nr. 489 vai noteikumu projektā noteiktais | | a) atbilstīgas zināšanas tajās zinātnēs, kas ir veterinārārsta darbības pamatā, un Savienības tiesību aktos saistībā ar šo darbību; | Noteikumu Nr. 489 2.punktā ir noteikti studiju programmā iekļaujamo studiju priekšmetu nosaukumi, paredzot, ka studiju programmā ir iekļauti zinātņu nozarēm (fizika, ķīmija, zooloģija, u.t.t.) atbilstoši studiju kursi un šo studiju kursu satura apguve nodrošina attiecīgu zināšanu iegūšanu.  Reglamentēto profesiju likuma  Tomēr ne noteikumos Nr.489, ne reglamentēto profesiju likumā nav noteikts, ka studiju programmā veterinārārsta kvalifikācijas iegūšanai ir jābūt iekļautiem tādiem studiju kursiem, kuros ir aplūkots Eiropas Savienības tiesību aktos noteiktais normatīvais regulējums veterinārmedicīnas jomā, piemēram, apgūstot pamatojumu izvirzīto prasību būtībai un apjomam, kā arī tā piemērošanas prasībām, kas noteiktas Latvijas normatīvajos aktos, pieredzei dažādās Eiropas Savienības dalībvalstīs, ņemot vērā, ka veterinārārsta profesija ir viena no septiņām sektoriālajām profesijām, kurās tiek piemērota automātiskā profesionālās kvalifikācijas atzīšana. Lai Latvijā iegūtā veterinārārsta kvalifikācijas dotu iespēju veikt profesionālo darbību Latvijā un jebkurā citā Eiropas Savienības dalībvalstī, noteikumu projekts paredz papildināt noteikumus Nr. 489 ar šādu apakšpunktu:  “1.1 1. atbilstošas zināšanas par Eiropas Savienības normatīvajos aktos noteiktajiem ar veterinārārsta darbību saistītajiem jautājumiem;” | | b) atbilstīgas zināšanas par dzīvnieku ķermeni, funkcijām, uzvedību un fizioloģiskajām vajadzībām, kā arī prasmes un kompetences, kas nepieciešamas to kopšanai, barošanai, labklājībai, reproduktīvo funkciju nodrošināšanai un higiēnai vispār; | Reglamentēto profesiju likuma 27.panta ceturtās daļās frāze “zināšanas par dzīvnieku anatomiju un fizioloģiju,” ir detalizētāk izteikta noteikumu projektā: “1.1 2. atbilstošas zināšanas par dzīvnieku ķermeni, funkcijām, uzvedību un fizioloģiskajām vajadzībām, kā arī prasmes un kompetences, kas ir nepieciešamas to kopšanai, barošanai, labturībai, reproduktīvo funkciju nodrošināšanai un higiēnai;” | | c) klīniskās, epidemioloģiskās un analītiskās prasmes un kompetences, kas nepieciešamas dzīvnieku slimību profilaksei, diagnosticēšanai un ārstēšanai, tostarp par individuālu dzīvnieku vai dzīvnieku grupu anestēziju, ķirurģisko aseptiku un nesāpīgu nāvi, tostarp speciālas zināšanas par slimībām, kuras var pārnest uz cilvēkiem;  d) atbilstīgas zināšanas, prasmes un kompetences profilaktiskajā medicīnā, tostarp kompetences saistībā ar izmeklēšanu un sertificēšanu;  f) zināšanas, prasmes un kompetences, kas nepieciešamas, lai nodrošinātu atbildīgu un saprātīgu veterināro zāļu lietošanu dzīvnieku ārstēšanas nolūkā un lai garantētu pārtikas ķēdes drošumu un vides aizsardzību. | Reglamentēto profesiju likuma 27.panta ceturtās daļas frāze “slimību cēloņiem, diagnostiku un ārstēšanu,” izteikta noteikumu projekta šādos apakšpunktos:  “1.1 3. klīniskās, epidemioloģiskās un analītiskās prasmes un kompetences, kas nepieciešamas dzīvnieku slimību profilaksei, diagnostikai un ārstēšanai (tostarp anestēzija, aseptiska ķirurģija un nesāpīga nāve) gan individuālam dzīvniekam, gan dzīvnieku grupai, kā arī zināšanas par zoonozēm;”  1.1 4. atbilstošas zināšanas, prasmes un kompetences profilaktiskajā medicīnā, tai skaitā kompetences izmeklēšanā un sertificēšanā;  1.1 6. zināšanas, prasmes un kompetences, kas nepieciešamas, lai nodrošinātu atbildīgu un saprātīgu veterināro zāļu lietošanu dzīvnieku ārstēšanā un garantētu pārtikas ķēdes drošumu un vides aizsardzību.” | | e) atbilstīgas zināšanas par higiēnu un tehnoloģijām, kas izmantotas dzīvnieku barības vai cilvēku patēriņam paredzētu dzīvnieku izcelsmes pārtikas produktu ražošanā, izgatavošanā un laišanā apgrozībā, tostarp prasmes un kompetences, kas nepieciešamas, lai izprastu un spētu paskaidrot labu praksi šajā saistībā; | Reglamentēto profesiju likuma 27.panta ceturtās daļas frāze “par higiēnu un tehnoloģiju, kas attiecas uz cilvēku patēriņam paredzētiem dzīvnieku un augu izcelsmes pārtikas produktiem,” ir izteikta noteikumu projektā šādā apakšpunktā: “1.1 5. atbilstošas zināšanas par dzīvnieku barības un dzīvnieku izcelsmes pārtikas produktu higiēnu un tehnoloģijām šo produktu ražošanā, izgatavošanā un apritē, tai skaitā prasmes un kompetences, kas nepieciešamas, lai izprastu un spētu izskaidrot labo praksi šajos jautājumos;” |   Atsevišķu noteikumu projektā izmantoto terminu lietojuma skaidrojums:  a) Direktīvas 2005/36/EK 38. panta 3. punkta b) apakšpunktā ir noteikts, ka veterinārārsta izglītības ieguves laikā cita starpā ir jāapgūst arī prasmes un kompetences, kas nepieciešamas dzīvnieku labklājības nodrošināšanai. Dzīvnieku aizsardzības likuma 1. panta 12. punktā radniecīgs termins “labturība” definēts kā “dzīvnieka fizioloģisko un etoloģisko vajadzību nodrošināšanas pasākumu kopums”. Noteikumu projektā tiek lietots termins “labturība” direktīvas 2005/36/EK saturam atbilstoši;  b) Direktīvas 2005/36/EK 38. panta 3. punkta c) apakšpunktā ir noteikts, ka veterinārārsta izglītības ieguves laikā cita starpā ir jāapgūst arī zināšanas par slimībām, kuras var pārnest uz cilvēkiem. Saskaņā ar Ministru kabineta 2012.gada 31.janvāra noteikumu Nr.90 “Kārtība, kādā veic uzraudzību un informācijas apmaiņu par infekcijas slimībām, ar kurām slimo gan dzīvnieki, gan cilvēki” 1. punktu infekcijas slimības, ar kurām slimo gan dzīvnieki, gan cilvēki apzīmē ar terminu “zoonozes”. Līdz ar to noteikumu projekts paredz noteikumu Nr. 489 1.13 apakšpunktā zināšanas par slimībām, kuras var pārnest uz cilvēkiem, izteikt ar terminu “zoonozes”.  Noteikumos Nr. 489 iekļautie mācību priekšmeti “infekcijas slimības” un “ganāmpulka veselība” nav iekļauti direktīvas 2005/36/EK V pielikuma 5.4.1. punktā, tādēļ noteikumu projekts paredz tos svītrot no noteikumiem Nr. 489, bet studiju kursa nosaukums “ekonomikas teorija” precizēts uz “lauku ekonomika”, bet studiju kursa nosaukums “parazitoloģija un invāzijas slimības” precizēts uz “parazitoloģija” atbilstoši minētā direktīvas pielikuma punkta prasībām.  Attiecībā uz direktīvas 2005/36/EK V pielikuma 5.4.1. punktā iekļautajiem veterinārmedicīnas studiju programmas studiju priekšmetiem ir jāpiemin, ka tie daļēji atšķiras no Eiropas Veterinārmedicīnas izglītības vērtēšanas sistēmas (turpmāk - ESEVIT) noteiktajiem studiju kursiem[[2]](#footnote-2). Tomēr noteikumu projektā iekļauts direktīvai 2005/36/EK atbilstošais studiju kursu saraksts, kas ir saistošs Latvijai. Latvijas Lauksaimniecības universitāte, kas īsteno veterinārmedicīnas studiju programmas, papildu minimālajām prasībām, kas noteiktas noteikumos Nr.489, studiju programmā var iekļaut arī ESEVIT studiju kursus.  Pēc līdzīga principa direktīvas 2005/36/EK prasības ir pārņemtas attiecībā uz minimālajām prasībām, kas izvirzītas profesionālajai kvalifikācijai, piemēram, zobārsta profesijā. Proti, reglamentēto profesiju likuma 12. panta piektajā daļā ir noteiktas vispārīgās prasības, bet Ministru kabineta 2002. gada 19. februāra noteikumos Nr. 68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai” (turpmāk – noteikumi Nr.68) II.sadaļā ir noteiktas precīzas prasības zobārsta kvalifikācijas ieguvei. Identiskā pieejā ir noteiktas prasības profesionālajai kvalifikācijai farmaceita profesijā (reglamentēto profesiju likuma 16. panta piektajā daļā ir noteiktas vispārīgas kvalifikācijas prasības, kuras direktīvas 2005/36/EK prasībām atbilstošā detalizācijas pakāpē ir precizētas noteikumu Nr. 68 III.sadaļā.  Spēku zaudējušas Padomes 1978.gada 18.decembra direktīva [78/1027/EEK](http://eur-lex.europa.eu/eli/dir/1978/1027/oj/?locale=LV) par normatīvo un administratīvo aktu noteikumu koordināciju attiecībā uz veterinārārstu darbību, Eiropas Parlamenta un Padomes 2001.gada 14.maija direktīva [2001/19/EK](http://eur-lex.europa.eu/eli/dir/2001/19/oj/?locale=LV), ar kuru groza Padomes direktīvu [89/48/EEK](http://eur-lex.europa.eu/eli/dir/1989/48/oj/?locale=LV) un Padomes direktīvu [92/51/EEK](http://eur-lex.europa.eu/eli/dir/1992/51/oj/?locale=LV) par vispārēju sistēmu profesionālo kvalifikāciju atzīšanai, kā arī Padomes direktīvu [77/452/EEK](http://eur-lex.europa.eu/eli/dir/1977/452/oj/?locale=LV), Padomes direktīvu [77/453/EEK](http://eur-lex.europa.eu/eli/dir/1977/453/oj/?locale=LV), Padomes direktīvu [78/686/EEK](http://eur-lex.europa.eu/eli/dir/1978/686/oj/?locale=LV), Padomes direktīvu [78/687/EEK](http://eur-lex.europa.eu/eli/dir/1978/687/oj/?locale=LV), Padomes direktīvu [78/1026/EEK](http://eur-lex.europa.eu/eli/dir/1978/1026/oj/?locale=LV), Padomes direktīvu [78/1027/EEK](http://eur-lex.europa.eu/eli/dir/1978/1027/oj/?locale=LV), Padomes direktīvu [80/154/EEK](http://eur-lex.europa.eu/eli/dir/1980/154/oj/?locale=LV), Padomes direktīvu [80/155/EEK](http://eur-lex.europa.eu/eli/dir/1980/155/oj/?locale=LV), Padomes direktīvu [85/384/EEK](http://eur-lex.europa.eu/eli/dir/1985/384/oj/?locale=LV), Padomes direktīvu [85/432/EEK](http://eur-lex.europa.eu/eli/dir/1985/432/oj/?locale=LV), Padomes direktīvu [85/433/EEK](http://eur-lex.europa.eu/eli/dir/1985/433/oj/?locale=LV) un Padomes direktīvu [93/16/EEK](http://eur-lex.europa.eu/eli/dir/1993/16/oj/?locale=LV) attiecībā uz vispārējās aprūpes māsu, praktizējošu zobārstu, veterinārārstu, vecmāšu, arhitektu, farmaceitu un ārstu profesijām (dokuments attiecas uz EEZ). Tādēļ noteikumu projekts paredz no noteikumiem Nr. 489 svītrot atsauces uz minētajām direktīvām. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija). Noteikumu projekta izstrādes laikā notika konsultācijas ar Latvijas Lauksaimniecības universitāti. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz personām, kas iegūst kvalifikāciju veterinārārsta profesijā, kā arī Latvijas Lauksaimniecības universitāti, kas īsteno studiju programmu veterinārārsta kvalifikācijas ieguvei. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiek pārņemta direktīva 2005/36/EK |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Direktīva 2005/36/EK | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 38. panta 3.punkts | Noteikumu projekta 1. punkts | Tiks ieviesta pilnībā | | Neparedzēs stingrākas prasības |
| Direktīvas 2005/36/EK V pielikuma 5.4.1. punkts | Noteikumu projekta 2., 3., 4. punkts | Tiks ieviesta pilnībā | | Neparedzēs stingrākas prasības |
|  |  |  | |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019. gada 18. oktobrī tika publicēts ministrijas tīmekļa vietnē https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3715-noteikumi-par-izglitibas-programmu-minimalajam-prasibam-veterinararsta-profesionalas-kvalifikacijas-iegusanai pirms tā izsludināšanas Valsts sekretāru sanāksmē.  Zemkopības ministrija, Latvijas Veterinārārstu biedrība, Latvijas Lauksaimniecības universitāte ar e-pastu tika informētas par sabiedriskajai apspriešanai nodoto noteikumu projektu. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta apspriešanā, sniedzot viedokli par noteikumu projektu, kas publicēts ministrijas tīmekļa vietnē. |
| 3. | Sabiedrības līdzdalības rezultāti | Latvijas Veterinārārstu biedrība ierosināja noteikumu projektā lietot terminu “labturība” nevis “labklājība” direktīvas 2005/36/EK 38.panta 3. punkta (b) apakšpunktā noteikto prasību pārņemšanai. Šis priekšlikums ir ņemts vērā un noteikumu projekts atbilstoši tam precizēts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Lauksaimniecības universitāte |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institucionālo struktūru, kā arī iesaistīto institūciju funkcijas un cilvēkresursus. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

I.Stūre, 67047899

Inese.Sture@izm.gov.lv

1. Ņemot vērā, ka ar direktīvu 2013/55/ES ir veikti grozījumi direktīvā 2005/36/EK, ērtības labad šajā anotācijā turpmāk tiks lietota atsauce tikai uz direktīvu 2005/36/EK. [↑](#footnote-ref-1)
2. European System of Evaluation of Veterinary Training (ESEVT) Manual of Standard Operating Procedure, 2019.

   (skatīt 2.pielikuma 3. punktu ) <https://www.eaeve.org/fileadmin/downloads/SOP/SOP_2019/ESEVT_SOP_2019_adopted_by_the_32nd_GA_in_Zagreb_on_30_May_2019.pdf> [↑](#footnote-ref-2)